《次张守韵四首》
宋代·刘子翚

久分闽郡竹，屡赐汉庭金。
才刃硎新发，恩波海并深。
冠销乘间祸，民有不欺心。
祗恐锋车起，云霄路莫寻。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。